*****

ΚΑΝΟΝΙΣΜΟΣ (ΕΟΚ) αριθ. 2471/87 ΤΗΣ ΕΠΙΤΡΟΠΗΣ

της 13ης Αυγούστου 1987

περί του καθεστώτος εισαγωγής στη Ιταλία ορισμένων κλωστοϋφαντουργικών προϊόντων καταγωγής Νοτίου Κορέας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,

Εκτιμώντας:

ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοτικών περιορισμών· ότι οι εισαγωγές στη Ιταλία κλωστοϋφαντουργικών προϊόντων της κατηγορίας 41, καταγωγής Νοτίου Κορέας τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·

ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 4136/86 κοινοποιήθηκε στη Νότιο Κορέα την 1η Ιουλίου 1987, αίτηση διαβουλεύσεων·

ότι, εν αναμονή του αποτελέσματος των διαβουλεύσεων οι εισαγωγές στη Ιταλία των προϊόντων της εν λόγω κατηγορίας υπήχθησαν σε προσωρινό ποσοτικό όριο για την περίοδο από την 1η Ιουλίου έως τις 30 Σεπτεμβρίου 1987 με τον κανονισμό (ΕΟΚ) αριθ. 2326/87 της Επιτροπής (2)·

ότι, κατά τη διάρκεια των διαβουλεύσεων που έλαβαν χώρα στις 6 Αυγούστου 1987 συμφωνήθηκε ο περιορισμός των εισαγωγών στη Ιταλία προϊόντων της κατηγορίας 41 για την περίοδο από την 1η Ιουλίου έως τις 31 Δεκεμβρίου 1987 και για τα έτη 1988 έως 1991 ·

ότι, σύμφωνα με τους όρους της παραγράφου 13 του εν λόγω άρθρου 11 η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 4136/86 ·

ότι τα εν λόγω προϊόντα, τα οποία έχουν εξαχθεί από τη Νότιο Κορέα στην Ιταλία μεταξύ της 1ης Ιουλίου 1987 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισθέν ποσοτικό όριο για τη περίοδο από την 1η Ιουλίου έως τις 31 Δεκεμβρίου 1987·

ότι αυτό το ποσοτικό όριο δεν εμποδίζει την εισαγωγή προϊόντων που καλύπτονται από αυτό και απεστάλησαν από την Νότιο Κορέα στην Ιταλία πριν από την έναρξη ισχύος του κανονισμού (ΕΟΚ) αριθ. 2326/87·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στη Ιταλία των προϊόντων καταγωγής Νοτίου Κορέας της κατηγορίας που περιλαμβάνεται στο παράρτημα υπόκειται στα ποσοτικά όρια που περιλαμβάνονται στο παράρτημα αυτό υπό την επιφύλαξη των διατάξεων του άρθρου 2.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από τη Νότιο Κορέα στην Ιταλία προ της ημερομηνίας ενάρξεως ισχύος του κανονισμού (ΕΟΚ) αριθ. 2326/87, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.

2. Οι εισαγωγές των προϊόντων που αποστέλλονται από τη Νότιο Κορέα στην Ιταλία μετά την έναρξη ισχύος του κανονισμού (ΕΟΚ) αριθ. 2326/87 θα εξακολουθούν να υπόκεινται στο σύστημα του διπλού ελέγχου που αναφέρεται στο παράρτημα VI του κανονισμού (ΕΟΚ) αριθ. 4136/86.

3. Σύμφωνα με τις διατάξεις της παραγράφου 2, όλες οι ποσότητες των προϊόντων, που αποστέλλονται από τη Νότιο Κορέα στην Ιταλία από την 1η Ιουλίου 1987 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια για το 1987. Εντούτοις αυτό το ποσοτικό όριο δεν εμποδίζει την εισαγωγή των καλυπτόμενων προϊόντων, τα οποία όμως έχουν αποσταλεί από τη Νότιο Κορέα στην Ιταλία πριν από την ημερομηνία ενάρξεως ισχύος του κανονισμού (ΕΟΚ) αριθ. 2326/87.

Άρθρο 3

Ο κανονισμός (ΕΟΚ) αριθ. 2326/87 καταργείται.

Άρθρο 4

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ισχύει έως τις 31 Δεκεμβρίου 1991.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Αυγούστου 1987.

Για την Επιτροπή

Manuel MARIN

Αντιπρόεδρος

(1) ΕΕ αριθ. L 387 της 31. 12. 1986, σ. 42.

(2) ΕΕ αριθ. L 210 της 1. 8. 1987, σ. 50.

ΠΑΡΑΡΤΗΜΑ

1.2.3.4.5.6.7.8 // // // // // // // // // Κατη-

γορία

// Κλάση

του κοινού

δασμολογίου

(1987)

// Κώδικας

ΝΙΜΕΧΕ

(1987)

// Περιγραφή εμπορευμάτων

// Τρίτες

χώρες

// Μονάδες // Κράτος

μέλος

// Ποσοτικά όρια // // // // // // // // // // // // // // // // // 41 // ex 51.01

Α // 51.01-01, 02, 03, 04, 08, 09, 10, 12, 20, 22, 24, 27, 29, 30, 41, 42, 43, 44, 46, 48 // Συνθετικά λεπτά νήματα συνεχή μη συσκευασμένα για τη λιανική πώληση, εκτός από τα μη ελαστικοποιημένα νήματα, απλά, μη στριμμένα ή στριμμένα μέχρι και 50 φορές σε κάθε μέτρο // Νότια Κορέα // Τόνοι // Ι // από την 1η Ιουλίου έως τις 31 Δεκεμβρίου

1987: 550

από την 1η Ιανουαρίου έως τις 31 Δεκεμβρίου

1988: 1 150

1989: 1 201

1990: 1 255

1991: 1 312